**«Салық және бюджетке төленетін басқа да міндетті төлемдер туралы» (Салық кодексі) Қазақстан Республикасының 2008 жылғы 10 желтоқсандағы Кодексінің 558, 559-баптарына қатысты сыбайлас жемқорлыққа қарсы мониторинг жүргізу нәтижелері бойынша талдау анықтамасы**

**Сыбайлас жемқорлық тәуекелдеріне ішкі талдау жүргізілген күн: 2016 жылғы 22 сәуір.**

Қазақстан Республикасы Мемлекеттік қызмет істері министрінің 2015 жылғы 29 желтоқсандағы № 18 бұйрығымен бекітілген Мемлекеттік кірістер органдарының сыбайлас жемқорлық тәуекелдеріне ішкі талдау жүргізудің үлгілік қағидаларының 13-тармағын іске асыру мақсатында Қазақстан Республикасы Қаржы министрлігі Мемлекеттік кірістер комитетінің (бұдан әрі - Комитет) Ішкі қауіпсіздік басқармасы Комитет төрағасының 2016 жылғы 21 сәуірдегі № 230 бұйрығымен құрылған Сыбайлас жемқорлық тәуекелдеріне ішкі талдау жүргізу жөніндегі жұмыс тобымен бірлесіп (бұдан әрі – Жұмыс тобы) «Салық және бюджетке төленетін басқа да міндетті төлемдер туралы» (Салық кодексі) Қазақстан Республикасының 2008 жылғы 10 желтоқсандағы Кодексінің 558, 559-баптарына қатысты сыбайлас жемқорлыққа қарсы мониторинг жүргізу негізінде сыбайлас жемқорлық тәуекелдеріне ішкі талдау жүргізді.

*Сыбайлас жемқорлық әрекеттер жасау және (немесе) шешімдер қабылдау үшін мүмкіндіктерді құрайтын сыбайлас жемқорлықты тәуекелдердің барын анықтау*.

ҚР ҚМ Мемлекеттік кірістер комитеті салықтық зерттеу актілеріне заңды тұлғалардың заңды мекен-жайлары бойынша іс жүзінде болмауы кезінде олардың орналасқан жері туралы көрiнеу жалған мәлiметтерді енгізу фактілері бойынша ҚР Қылмыстық кодексінің 361-бабы *(лауазымдық өкілеттіктерді теріс пайдалану)* және 369-бабы *(қызметтік жалғандық жасау)* бойынша Салық қызметінің лауазымды тұлғаларына қатысты аумақтық мемлекеттік кірістер департаменттері тіркеген сотқа дейінгі тергеу материалдарына талдау жүргізді.

Бұл ретте, нәтижесінде заңды тұлғалар жалған кәсіпорындар деп танылды немесе оларды тіркеу, соттармен жарамсыз деп танылды.

Бұдан басқа, практикада заңды тұлғалардың орналасқан жері бойынша болмау нәтижелері бойынша мемлекеттік кірістер органдарының шешімі негізінде ҚҚС бойынша тіркеу есебінен салық төлеушілерді алып тастау бойынша сот талқылаулар орын алды.

Практика, куәгерлерді тартусыз салықтық зерттеулерді жүргізу жалған салықтық зерттеулерді жүргізуге мүмкіндік беретіндігін көрсетеді, және көбінесе зерттеулер тексеру орнына шығусыз жүргізіледі.

Осыған байланысты мемлекеттік кірістер органдарының салықтық зерттеулер жүргізу практикасына талдау жүргізілді және салықтық зерттеулер жүргізу кезіндегі тәуекелдер анықталды, атап айтқанда, салықтық зерттеу кезінде куәгерлердің қатысуы «ол болған жағдайда» деген тұжырым бар, яғни салықтық зерттеу куәгерлердің қатысуынсыз жүргізілуі мүмкін.

Мәселен, Салық кодексінің 558-бабы 2-тармағының 3) тармақшасына сәйкес осы Кодекстің 228-бабы 1-тармағының 1) тармақшасына сәйкес қосылған құн салығын төлеуші болып табылатын салық төлеушінің тіркеу деректерінде көрсетілген орналасқан жері бойынша нақты болуын немесе болмауын растаудағы қажеттілік салықтық зерттеу жүргізу үшін негіз болып табылады.

Салық кодексінің 558-бабының 3-тармағына сәйкес салықтық зерттеудің нәтижесі бойынша салықтық зерттеу актісі жасалады, онда зерттеу нәтижелері, оның ішінде тартылған куәгерлердің тегі, аты және әкесінің аты (**ол болған жағдайда**), жеке басын куәландыратын құжаттың атауы мен нөмірі, тұрғылықты жерінің мекен-жайы көрсетіледі.

Салық кодексінің 559-бабы 1-тармағының 5) тармақшасына сәйкес салық органдарының лауазымды адамдары өздерінің талап етуі немесе салық төлеушінің (салық агентінің) талап етуі бойынша жасайтын іс-әрекеттері куәгерлерінің қатысуымен, оның ішінде салықтық зерттеу жүргізу кезінде де жүзеге асырылуы **мүмкін**.

Тиісінше, аталған фактордың сыбайлас жемқорлығы мемлекеттік кірістер органдарының лауазымды тұлғаларына, салық төлеушілерге (салық агентіне) салықтық зерттеу жүргізу кезінде қалауы бойынша куәгерлерді тарту немесе тартпау мүмкіндігін беретіндігімен негізделген.

Сыбайлас жемқорлық тәуекелдерін барынша азайту үшін салықтық зерттеуге қызметкерлердің шығу процесінен бастап мемлекеттік кірістер органының шешімі негізінде ҚҚС бойынша тіркеу есебінен алып тастау процесіне дейінгі салықтық зерттеу жүргізудің бизнес-процесі жасалды (бизнес-процестің схемасы қоса беріліп отыр).

*Анықталған сыбайлас жемқорлықтың, сыбайлас жемқорлықты құқық бұзушылықтар мен қылмыстардың жасалуына ықпал ететін дискрециялық өкілеттіктердің және нормалардың ұсынымдары.*

* *қысқа мерзімді перспективада.*

Комитеттің Салық салу әдіснама департаменті, Салықтық бақылау департаменті Заң басқармасымен бірлесіп салықтық зерттеу жүргізу кезінде куәгерлерді міндетті түрде тарту бөлігінде «Салық және бюджетке төленетін басқа да міндетті төлемдер және кеден ісі туралы» Қазақстан Республикасының Кодексі» әзірленіп жатқан жоспарлы заң жобасының шеңберінде тиісті түзетулердің іске асырылуын қамтамасыз етсін, орындау мерзімі – 2016 жылғы қазан.

Салықтық бақылау департаменті салықтық зерттеуді жүргізу кезінде мемлекеттік кірістер органдарының лауазымды тұлғаларына практикалық көмек көрсету мақсатында Салықтық зерттеу жүргізу регламентін әзірлесін, орындау мерзімі – 2016 жылғы қазан.

* *ұзақ мерзімді перспективада.*

Салықтық зерттеу жүргізу кезінде тәуекелдерді барынша азайтуға алғышарттардың бірі салық төлеушіні растау тәртібін жеке ортаға (аутсоринг) беру болуы мүмкін еді.

Әрбір салық төлеушіде (электрондық хаттарды (хабарларды) және құжаттарды қабылдау және жеткізу үшін Ұлттық пошта операторының немесе пошта операторының ақпараттық жүйесінде құрылатын пошта операторының қызметін пайдаланушының домендік атауы) жеке электрондық абоненттік пошта жәшігі болады деп жоспарлануда.

Электрондық абоненттік пошта жәшігі «Қазпошта» АҚ жүйесінде құрылатын болады, осылайша мемлекеттік кірістер органдарында және/немесе басқа мемлекеттік органдарда салық төлеушінің электрондық абоненттік пошта жәшігіне хатты, хабарламаны және/немесе хабарлауды жөнелту мүмкіндігі болады.

Бұдан басқа, қажет болған жағдайда бастамашының сұрау салуы бойынша «Қазпошта» АҚ хабарламаны басып шығара алатын және адресатқа қолма-қол жеткізуді жүзеге асыра алатын Гибридтік электрондық пошта (ГЭП) қарастырылатын болады. Қызметтің аталған түрін көрсету ақылы негізде жүзеге асырылатын болады.

Осыған байланысты, халықаралық тәжірибені талқылағаннан және зерделегеннен кейін «Салық және бюджетке төленетін басқа да міндетті төлемдер және кеден ісі туралы» Кодексіне мынадай өзгерістер енгізу жоспарланып отыр:

- **салық органдарынан хабарламалар мен** **хабарлаулар алу үшін Ұлттық пошта операторының электрондық абоненттік пошта жәшігінің бірыңғай жүйесінде құрылған және тіркелген электрондық абоненттік пошта жәшіктерін пайдалану;**

**- салық есептілігіне байланысты мәселелер бойынша салық органдарына жүгінген кезде электрондық абоненттік пошта жәшіктерін пайдалану арқылы салық төлеушілердің хат алмасуларын жүзеге асыру мүмкіндігі туралы;**

**- салық органдарының салық төлеушінің электрондық абоненттік пошта жәшігіне камералдық бақылау нәтижелері бойынша анықталған бұзушылықтарды сипаттаумен және анықталған бұзушылықтар туралы хабарлауды қоса бере отырып камералдық бақылау нәтижелері бойынша анықталған бұзушылықтарды жою туралы хабарламаны жолдау туралы. Салық төлеуші камералдық бақылаудың нәтижелері бойынша анықталған бұзушылықтарды жою туралы хабарламаны орындағандығын растайтын құжатты жолдауға не хабарламада көрсетілген бұзушылықтармен электрондық абоненттік пошта жәшігі арқылы келіспейтіндігін хабарлауға құқығы бар.**

«Пошта туралы» ҚР Заңының 33-бабының 5 және 6-тармақтарына сәйкес Ұлттық пошта операторы кез келген пошта операторының көрсетілетін қызметтерін пайдаланушы өзі өтініш жасаған кезде өтеусіз негізде жеке электрондық абоненттік пошта жәшігін ашады және оның тиісінше жұмыс істеуін, сондай-ақ пошта операторының көрсетілетін қызметтерін пайдаланушының жеке хат алмасу құпиясының сақталуын қамтамасыз етеді. Электрондық абоненттік пошта жәшіктерінің бірыңғай жүйесі пошта жөнелтілімдерінің электрондық нысанда жіберілуін, оның ішінде Қазақстан Республикасының барлық аумағында электрондық құжат айналымы шеңберінде қамтамасыз ететін Ұлттық пошта операторының жалпыға қолжетімді ақпараттық жүйесі болып табылады.

- **салық төлеушілердің мекен-жайына гибридтік жөнелту түрінде салықтық хабарламалар мен хабарлауларды жіберу мақсатында салық органдарының ақпараттық жүйесі мен Ұлттық пошта операторының ақпараттық жүйесін интеграциялау негізінде мемлекеттік кірістер органдарының Ұлттық пошта операторымен өзара іс-қимылды жүзеге асыруы.**

«Пошта туралы» ҚР Заңының 18-бабының 1 және 2-тармақтарына сәйкес пошта операторының гибридтік жөнелтілімді жіберу бойынша қызмет көрсетуі жөнелтілімді кейінгі кезеңде хат (пошталық карточка) түрінде жеткізілетін, бастапқы кезеңде ақпараттық жүйелерді, интернет-ресурстарды және басқа да электрондық жеткізгіштерді қолдану арқылы электрондық хат (хабар) нысанында жіберу не кейінгі кезеңде электрондық поштаға немесе электрондық абоненттік пошта жәшігіне ақпараттық жүйелерді, интернет-ресурстарды және басқа да электрондық жеткізгіштерді қолдану арқылы электрондық хат (хабар) нысанында жеткізілетін хатты (пошталық карточканы) бастапқы кезеңде жіберу арқылы жүзеге асырылады. Жөнелтушілерден электрондық хаттарды (хабарларды) қабылдау немесе жеткізу шарт негізінде пошта операторының ақпараттық жүйесімен интеграцияланған, пайдаланылатын ақпараттық жүйелерден ақпаратты беру арқылы жүзеге асырылады.

**Мемлекеттік кірістер комитетінің**

**жұмыс тобы**